Toò, Yoòbá ní oun tó bá yá kìí tún pẹ́ mọ́n. Kíákíá mo darapọ̀ mọ́n àwọn èrò níbẹ̀, a bẹ̀rẹ̀ sí í gun àwọn pẹ̀tẹ́ẹ̀sì lọ́kọ̀kan láti àbáwọlé ilé náà títí dé yàrá ńlá kan. Níbẹ̀ ni àwọn èrò ti tò láti gun àkàsọ̀ afẹ̀rọfà tí ń gbéni lọ sókè nítorí ilé ọ̀hún ga tó bẹ́ẹ̀ gẹ́, kò ṣé fẹsẹ̀ lásán gùn dé òkè. Nígbàtí a dé òkè tán, yàrá ńlá mìíràn la tún bọ́ sí. Yàrá náà ni àwọn fèrèsé fífẹ̀ tọ́n fúnni láàfàní láti wo ìta. Ìran tí gbogbo wá fẹ́ wò náà nìyẹn, nítorí láti ibẹ̀ ènìyàn á máa wo ilẹ̀ lókèrè. Gbogbo àwọn ènìyàn tí wọ́n ń rìn nílẹ̀ á wa dàbí i kòkòrò kékèké.
Too, Yooba ni oun to ba ya kii tun pe mon. Kiakia mo darapo mon awon ero nibe, a bere si i gun awon peteesi lokokan lati abawole ile naa titi de yara nla kan. Nibe ni awon ero ti to lati gun akaso aferofa ti n gbeni lo soke nitori ile ohun ga to bee ge, ko se fese lasan gun de oke. Nigbati a de oke tan, yara nla miiran la tun bo si. Yara naa ni awon ferese fife ton funni laafani lati wo ita. Iran ti gbogbo wa fe wo naa niyen, nitori lati ibe eniyan a maa wo ile lokere. Gbogbo awon eniyan ti won n rin nile a wa dabi i kokoro kekeke.